**Julkaisuvapaa 5.12.2013 klo 07.01**

**Ford julkistaa Euroopan markkinoille uuden Mustangin; odotettavissa virtaviivaista muotoilua, edistyksellistä teknologiaa ja maailmanluokan suorituskykyä**

* Ford Motor Companyn Bill Ford (Executive Chairman) esittelee uuden Mustangin Euroopan markkinoille. Se on ensimmäinen Euroopassa myyntiin tuleva Mustang oltuaan tuotannossa jo lähes 50 vuotta
* Barcelona on yksi kuudesta kaupungista neljässä maanosassa, jossa uusi Mustang paljastetaan “Go Further”-tilaisuudessa toimittajille, jälleenmyyjille ja työntekijöille
* Uusi Ford Mustang coupé- ja avoautomallit lupaavat maailmanluokan suorituskykyä ja hienostuneisuutta virtaviivaisen muotoilun säilyessä klassisena Mustangin elementtinä
* Euroopassa uuteen Mustangiin on saatavana moottoreita aina 5.0-litraisesta V8-moottorista täysin uuteen polttoainetaloudelliseen 2.3-litraiseen EcoBoost-moottoriin. Huippuluokan jousitus on optimoitu tarjoamaan maailmanluokan käsiteltävyyttä, tarkkaa ohjausta sekä ajomukavuutta; innovatiivinen teknologia parantaa hallintaa ja yhteydenpitoa.

**HELSINKI 5.12.2013** – Ford Motor Company julkisti tänään uuden Ford Mustangin – kaikkien aikojen ensimmäinen Mustang, joka tulee myyntiin Euroopassa oltuaan tuotannossa jo lähes 50 vuotta.

Bill Ford (Executive Chairman) esitteli uuden Mustangin Barcelonassa Fordin “Go Further”-tapahtumassa 2 500 toimittajalle, jälleenmyyjälle ja työntekijälle. Barcelona on yksi kuudesta kaupungista neljässä maanosassa, joissa uusi Mustang esiteltiin samanaikaisesti.

Uudet Ford Mustang coupé- ja avoautomallit lupaavat maailmanluokan suorituskykyä ja hienostuneisuutta korostaen samalla Mustangin puolivuosisataista perintöä ja asemaa maailmanlaajuisena ikonina.

“Ford Mustang herättää intohimoa enemmän kuin mikään muu auto”, Kertoi Raj Nair (Ford Group Vice President, Global Product Development). “Mustangin syvään juurtunut ulkonäkö, ääni ja suorituskyky herättävät vastakaikua ihmisissä, vaikka he eivät olisi koskaan ajaneet Mustangia. Mustang on ehdottomasti enemmän kuin auto – se on Fordin sydän ja sielu.”

Mustangeja on myyty vuoden 1964 jälkeen yli 9 miljoonaa. Se on maailman tykätyin auto Facebookissa, se on esiintynyt tuhansia kertoja elokuvissa, televisiossa, musiikissa sekä videopeleissä ja se on yksi niistä 25 uudesta ajoneuvosta, jotka Ford julkaisee Euroopassa seuraavan viiden vuoden aikana.

“Mustangin mahtava maine suorituskykyisenä autona ja sen ikoninen asema vapauden ja optimismin symbolina tunnetaan myös siellä, missä auto ei ole koskaan ollut myytävänä”, kertoo Stephen Odell (Ford Executive Vice President, Europe, Middle East and Africa). “Uusi Mustang on täydellinen esimerkki Fordin vilkkaasta tahdista tuoda myyntiin uusia malleja. Autot ovat teknologisesti edistyksellisiä ja nykyaikaisia, mutta niissä ei ole unohdettu sitä Fordin perintöä, joka on inspiroinut Fordin asiakkaita sukupolvesta toiseen.”

Uudesta Mustangista löytyy huippuunsa viety tehokkuus kuitenkin niin, että ajodynamiikkaa ja käytettävyyttä ei ole unohdettu. Siinä on paljon uusia kuljettajaa avustavia ja mukavuutta lisääviä teknologioita.

“Uusi Mustang on yksi kaikkien aikojen odotetuimmista autoista ja olemme erittäin iloisia voidessamme tuoda sen Eurooppaan”, kertoo Roelant de Waard (Vice President, Marketing, Sales and Service, Ford of Europe).

**Päivänselvästi Mustang**

Mustangin molempien mallien, coupén ja avoauton, muotoilu tuo esiin auton todellisen luonteen. Siinä on säilytetty klassisen Mustangin peruselementit, jotka tunnistetaan myös Euroopassa. Näitä elementtejä ovat pitkä, veistoksellinen konepelti ja lyhyt perä, molemmat nykyaikaisesti toteutettuna.

“Ensivaikutelman pystyy tekemään vain kerran, ja kun näet tämän auton, näet välittömästi, että kyseessä on aito Mustang”, kertoo Moray Callum (Ford Executive Director, Design, The Americas).

Ford Mustangin tärkeimpiä muotoilun yksityiskohtia ovat:

* Matala kattolinja ja leveä ulkoasu
* Virtaviivainen profiili, jyrkästi viistossa oleva tuulilasi ja takaikkuna
* Kolmiulotteiset, kolmipylväiset takavalot
* Nykyaikaisesti toteutettu ”haita muistuttava” etusäleikkö

Ford Mustangin avoautomallissa on vakiovarusteena monikerroksinen, eristetty kangaskatto, joka tekee siitä arvokkaan näköisen, mutta samalla saa aikaan sen, että matkustamo on hiljainen.

Suuri ja selkeä kojelauta tuo kaiken kuljettajan tarvitseman informaation hänen eteensä tilavassa matkustamossa, joka muistuttaa lentokoneen ohjaamoa. Ergonomisesti sijoitetut katkaisijat ja nappulat ovat helposti hallittavissa. Auton leveyden ja uuden takajousituksen ansiosta siinä on suurempi hartia- ja lantiotila. Takaluukkuun mahtuu kaksi golfbägiä.

**Mustang-kokemus**

Se miltä Ford Mustang näyttää, millaista sillä on ajaa ja minkälainen ääni siitä lähtee, ovat ihmisiin syvään juurtuneita mielikuvia. Mustangin voimansiirtovaihtoehdot ja alustan säädöt on suunniteltu sellaisiksi, että ne vastaavat eurooppalaisten kuljettajien odotuksia ajodynamiikasta.

Fordin kiitelty 5.0-litrainen V8-moottori, jossa on 426 hevosvoimaa ja 529 Nm:n vääntö, saa rinnalleen täysin uuden 2.3-litraisen EcoBoost-moottorin. Moottori tuottaa turbolle ominaisen suorituskyvyn sellaisella polttoaineen kulutuksella ja päästöillä, joita eurooppalaiset vaativat.

“Tämä EcoBoost-moottori toimii juuri niin kuin Mustangilla ajava olettaa: laaja, tasainen vääntökäyrä pääsee valloilleen kun painat kaasun pohjaan tai leikittelet kiemuraisella tiellä”, kertoo Dave Pericak (Mustang Chief Engineer).

Mustangin 2.3 litran EcoBoost-moottorissa on suoraruiskutus, muuttuva venttiilien ajoitus ja turboahdin. Ainutlaatuinen imusarja ja turboahtimen kotelo saavat aikaan 309 hevosvoiman tehot ja 407 Nm:n väännön. Automaattivaihteiseen autoon saa valinnaisvarusteena ohjauspyörässä olevat vaihteenvalitsimet.

**Mustang on todellisen autofanin auto**

Uudessa Ford Mustangissa on täysin uusi etu- ja takajousitus. Edessä uudenlainen kehänmuotoinen apurunko auttaa jäykistämään eturakenneta vähentäen massaa, mutta tarjoten ennustettavamman ohjaustuntuman ja siten paremman käsiteltävyyden, ohjauksen ja ajettavuuden.

Uusi kaksoiskuulaliitoksella varustettu MacPhersonin etujousituksen joustintuki mahdollistaa suurten ja tehokkaiden jarrujen käyttämisen. Sekä 2.3-litraisessa EcoBoostissa että V8-moottorilla varustetussa GT Mustangissa on suorituskykyiset jarrut 19-tuumaisin vantein.

Takana on täysin uusi kiinteälinkkinen erillisjousitus. Geometria, vaimentimet ja holkit on muutettu ja säädetty juuri tätä autoa varten. Ne sopivat hyvin eurooppalaisille teille ja vauhdikkaaseen ajoon. Uudet alumiiniset olka-akselit auttavat vähentämään jousittamatonta massaa ja parantavat ajettavuutta ja käsiteltävyyttä.

**Älykästä teknologiaa**

Uudessa Mustangissa on joukko innovatiivisia teknologioita, jotka tuottavat kuljettajalle tietoa, auttavat auton hallinnassa ja mahdollistavat erilaisten laitteiden käytön autossa silloin, kun sitä haluaa.

Kuljettaja voi esimerkiksi säätää ohjausta, moottorivastetta, vaihteistoa ja elektronisia vakausasetuksia käyttämällä Selectable Drive Modes -toimintoa.

Fordin kehittämiä, ajovakautta parantavia ominaisuuksia on viritetty maksimoimaan uuden Mustangin dynamiikkaa . Siinä on mm. dynaaminen kaarreajon hallintajärjestelmä, joka siirtää moottorin tehot yksitäisille renkaille pitääkseen auton hallinnassa. Jos Mustangilla mielii kilparadoille, GT-mallin yhtenä manuaalivaihteiston ominaisuutena on liikkeellelähdön hallinta, jonka ansiosta autolla saa aina pehmeän ja yhdenmukaisen startin.

Uusista kuljettajaa avustavista ominaisuuksista Mustangissa on ääniohjauksella ja kosketusnäytöllä varustettu SYNC-yhteydenpitojärjestelmä. Siihen saa myös navigaattorin 8-tuumaisella värinäytöllä ja 12-kaiuttimisen äänentoistojärjestelmän.

**50 vuotta Mustangeja**

Mustangin 50-vuotispäivää vietetään 17.4.2014. Mustangit valmistetaan edelleen Yhdysvalloissa Flat Rockin kokoonpanotehtaalla.

“Jo ensimmäisestä päivästä lähtien tiesimme, että jos joskus teemme uuden Mustangin, meidän pitää tehdä se oikein”, Pericak kertoo. “Teimme uudesta Mustangista nopean, hyvännäköisen, hienostuneen ja tehokkaan kadottamatta mitään siitä raa’asta luonteesta, joka ihmisille on tullut siitä mieleen vuosikymmenien ajan.”

# # #

Ford Motor Company

Ford Motor Company on globaali autonvalmistaja, jonka pääkonttori sijaitsee Dearbornissa, Michiganissa ja jonka autoja myydään kaikissa kuudessa maanosassa. Yhtiössä työskentelee noin 180 000 henkilöä ja sillä on 65 tehdasta eri puolilla maailmaa. Yhtiön automerkkejä ovat Ford ja Lincoln. Yhtiö tarjoaa myös rahoituspalveluita, joita varten on olemassa oma yhtiö, Ford Motor Credit Company. Lisätietoja Fordista ja sen tuotteista löytyy osoitteesta [www.corporate.ford.com](http://www.corporate.ford.com/)

**Euroopan Ford** valmistaa, myy ja huoltaa Ford-autoja 50 markkina-alueella. Sen palveluksessa työskentelee noin 47 000 henkilöä ja yhteisyritykset mukaan lukien noin 67 000 henkilöä. Euroopassa toimii myös Ford Motor Credit Company ja Ford Customer Service Division sekä 22 tuotantolaitosta, joista 13 Ford omistaa kokonaan tai on enemmistöomistaja ja 9 on yhteisomistuksessa muiden toimijoiden kanssa. Ensimmäiset Ford-autot tuotiin Eurooppaan vuonna 1903 – samana vuonna, jolloin Ford Motor Company perustettiin. Tuotanto Euroopassa aloitettiin vuonna 1911.

**Lisätiedot:** Riitta Salin

 Oy Ford Ab

 (09) 351 700

 rsalin1@ford.com